మితేష్ రమేష్ భాయ్ పటేల్

మితేష్ రమేష్ భాయ్ పటేల్ భారతదేశానికి చెందిన రాజకీయ నాయకుడు. ఆయన ఆనంద్ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
జననం, విద్యాభాస్యం 
మితేష్‌భాయ్ పటేల్ 1965  ఆగస్టు 27న ఆనంద్ జిల్లాలోని సర్సా గ్రామంలో రమేష్ భాయ్ షానాభాయ్ పటేల్, తారాబెన్ దంపతులకు జన్మించాడు. ఆయన కర్ణాటకలోని బోర్డ్ ఆఫ్ టెక్నికల్ ఎగ్జామినేషన్ నుండి టెలికాం ఇంజనీరింగ్ (ఎలక్ట్రానిక్స్ & టీసీ)లో పట్టభద్రుడయ్యాడు.
రాజకీయ జీవితం
మితేష్ పటేల్ భారతీయ జనతా పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2019లో జరిగిన లోక్‌సభ ఎన్నికలలో ఆనంద్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి భరత్‌భాయ్ మాధవ్‌సింగ్ సోలంకిపై 1,97,718 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికై 13 సెప్టెంబర్ 2019 నుండి 4 జూన్ 2024 వరకు పార్లమెంట్‌లో ఆహారం, వినియోగదారుల వ్యవహారాలు & ప్రజా పంపిణీపై స్టాండింగ్ కమిటీ సభ్యుడిగా, 13 సెప్టెంబర్ 2019 నుండి 4 జూన్ 2024 వరకు పెట్రోలియం మరియు సహజ వాయువుపై స్టాండింగ్ కమిటీ సభ్యుడిగా పని చేశాడు. 

మితేష్ పటేల్ 2024లో జరిగిన లోక్‌సభ ఎన్నికలలో ఆనంద్ లోక్‌సభ నియోజకవర్గం  నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అమిత్ చావ్డాపై 89,939 ఓట్ల మెజారిటీతో గెలిచి వరుసగా రెండోసారి లోక్‌సభ సభ్యుడిగా ఎన్నికయ్యాడు.

మూలాలు  

వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:గుజరాత్ నుండి ఎన్నికైన లోక్‌సభ సభ్యులు
వర్గం:గుజరాత్ వ్యక్తులు
వర్గం:గుజరాత్ రాజకీయ నాయకులు